Проект

**Д О Г О В О Р**

**ЗА ОБЩЕСТВЕНА ПОРЪЧКА**

№ \_\_\_\_\_\_\_\_\_/ \_\_\_\_\_\_\_\_\_\_\_\_\_2016 г.

 Днес, \_\_\_\_\_\_\_\_\_\_\_\_\_2016 г., в гр. София, на основание чл. 112, ал. 1 от ЗОП и чл. 13б от ПРУПДТДДУК и във връзка с Решение № \_\_\_\_\_\_\_\_\_/\_\_\_\_\_\_\_\_\_\_\_2016 г. на възложителя за определяне на изпълнител на обществена поръчка, беше сключен този договор между:

 1. **„Специализирана болница за активно лечение на хематологични заболявания” ЕАД**, със седалище и адрес на управление: гр. София, ул. „Пловдивско поле” № 6, ЕИК 200105779, представлявана от изпълнителен директор проф. д-р Георги Михайлов, дм, от една страна, наричана **ВЪЗЛОЖИТЕЛ/КРЕДИТОПОЛУЧАТЕЛ**, и

 2.…………………...………………………………….............................…....…………...…………………………………………………...............................…………………………

…………………………………………………...............................…………………………

…………………………………………………...............................………………………… от друга страна, наричан/наричано **ИЗПЪЛНИТЕЛ/БАНКА**.

Страните се споразумяха за следното:

**І. ПРЕДМЕТ НА ДОГОВОРА**

**Чл. 1. (1). ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да предостави дългосрочен банков кредит на „СБАЛХЗ“ ЕАД на стойност 10 000 000.00 лв. (десет милиона лева)** в съответствие с изискванията на настоящия Договор, Приложение № 1 - Технически спецификации, Приложение № 2 – Техническо предложение и Приложение № 3 – Ценово предложение, които са неразделна част от настоящия Договор.

 **(2).** Срокът на настоящия договор e 5 (пет) години считано от датата на подписването му.

**(3).** ВЪЗЛОЖИТЕЛЯТ не дължи на ИЗПЪЛНИТЕЛЯ никакви други такси, комисионни и /или разноски, освен уговорените в настояшия договори и в приложенията към него.

**II. УСЛОВИЯ ЗА ОТПУСКАНЕ, ПОЛЗВАНЕ И ПОГАСЯВАНЕ НА КРЕДИТА**

**Чл. 2.** **(1)** ИЗПЪЛНИТЕЛЯТ се задължава да отпусне кредита в размера, посочен в чл. 1, ал. 1 от настоящия договор, като срокът за усвояване на кредита е до ........ (...............) календарни дни, считано от датата на подписване на договора.

**(2)** ВЪЗЛОЖИТЕЛЯТ не дължи такса за управление на кредита (такса ангажимент) или каквато и да е такса/парична сума за разглеждането на документите и отпускането на кредита.

**(3)** За управлението и обработката на предоставения кредит, КРЕДИТОПОЛУЧАТЕЛЯТ дължи на банката ежегодно комисионна върху размера на усвоената и непогасена част от главницата – до ....(......................) % от стойността на усвоената и невърната част от кредита годишно. Комисионната следва да се заплаща до 31-во число на месец януари през съответната година до погасяване на кредита – предмет на настоящия договор.

**(4)** ВЪЗЛОЖИТЕЛЯТ се задължава да заплати наИЗПЪЛНИТЕЛЯ цена за застраховка Гарантиране на кредит в размер на ………. (……………) процента от стойността на кредита, като БАНКАТА ще сключи застраховката от името на ВЪЗЛОЖ ИТЕЛЯ.

(5) БАНКАТА дължи на ВЪЗЛОЖИТЕЛЯ паричен бонус в размер на ……..(……………….) % от непогасената част от кредита за точно изпълнение на вноските по кредита след изтичане на всеки 12 - месечен период. БАНКАТА може да изпълнява задълженията си по предходното изречение чрез приспадане на бонуса от задълженията по кредита.

**Чл. 3.** Сумата по кредита ще се усвои по разплащателната сметка № ……………………………… на ВЪЗЛОЖИТЕЛЯ, открита при ИЗПЪЛНИТЕЛЯ в срок до ......... (...................) календарни дни от сключване на настоящия договор.

**Чл. 4. (1)** Крайният срок за погасяване на всички дължими по Договора суми е до ……………….. г. (Краен срок). На указания краен срок ВЪЗЛОЖИТЕЛЯТ се задължава да изплати дължимите по настоящия Договор суми (включващи главница, лихва, евентуална наказателна лихва и разноски).

**(2)** ВЪЗЛОЖИТЕЛЯТ ще издължава предоставения Кредит на 60 (шестдесет) последователни равни месечни вноски по главницата, всяка една в размер на BGN …………… лева (…………….).Когато падежът е в неработен ден и ВЪЗЛОЖИТЕЛЯТ не издължи дължимата сума от Кредита в първия следващ работен ден, сумата се отнася в просрочие от датата на забавата.

**(3)** ВЪЗЛОЖИТЕЛЯТ ще заплаща лихвата по кредита на 60 (шестдесет) последователни равни месечни вноски, изчислени върху усвоените и непогасени средства по кредита. Когато падежът е в неработен ден и ВЪЗЛОЖИТЕЛЯТ не издължи дължимата сума от Кредита в първия следващ работен ден, сумата се отнася в просрочие от датата на забавата.

**(3)** Първата вноска по чл. 1 и ал. 2 е дължима през ………. месец, след деня на влизане в сила на настоящия Договор. Погасителните вноски са платими до 5-то число на месеца, следващ месеца, за който се отнасят.

**(4)** Издължаването на Кредита се извършва от сметка на ВЪЗЛОЖИТЕЛЯ открита при ИЗПЪЛНИТЕЛЯ.

 **Чл. 5.** При погасяване на задължението си ВЪЗЛОЖИТЕЛЯТ погасява вноските по главницата, лихвите, неустойките и другите разноски в оригиналната валута, в която е ползван Кредита – в български левове.

**Чл. 6.** ВЪЗЛОЖИТЕЛЯТ има право предсрочно да погасява кредита и в този случай дължи лихва само за реалното време на използване на кредита, без да заплаща други неустойки, такси или комисиони.

**III. ЛИХВА**

**Чл. 7. (1).** За ползвания Кредит, КРЕДИТОПОЛУЧАТЕЛЯТ заплаща на БАНКАТА годишна лихва в размер на …………….(......................) % .

**(2)**. В случай на забава в плащането на дължими по настоящия Договор суми ВЪЗЛОЖИТЕЛЯТ дължи на БАНКАТА неустойка - наказателна лихва за забава за периода на просрочие, която се образува от сбора на годишната лихва плюс надбавка от ..............(........................)% върху дължимата лихва.

**(3).** ВЪЗЛОЖИТЕЛЯТ се задължава да заплаща Лихвата по ал. 1 на равни месечни вноски до 5-то число на месеца, следващ месеца, за който се отнася. Последното плащане на Лихва по Кредита е дължимо не по-късно от ……………. год., когато е и крайния срок на погасяване на Договора.

**(4).** Наказателните лихви по ал. 2 се начисляват от **БАНКАТА** от датата на забава и са незабавно изискуеми.

**IV. ЗАДЪЛЖЕНИЯ НА КРЕДИТОПОЛУЧАТЕЛЯ**

**Чл. 8.** ВЪЗЛОЖИТЕЛЯТ се задължава:

1. да ползва Кредита в съответствие с уговореното в настоящия договор.

2. на падежа за плащане на вноските по лихвите и главницата по Кредита съгласно условията и сроковете на настоящия договор да осигурява по сметка при БАНКАТА необходимите суми за погасяването им.

3. Да погасява задълженията си по предоставения Кредит, съгласно договорените условия, срокове и размери.

4. Да предоставя на БАНКАТА в предвидените от закона срокове справки, данни и документи, свързани с обслужването на Кредита.

**Чл. 9.** ВЪЗЛОЖИТЕЛЯТ има право:

1. Да получи кредит от ИЗПЪЛНИТЕЛЯ съгласно условията, размерите и сроковете, уговорени в настоящия договор и в приложенията към него. ВЪЗЛОЖИТЕЛЯТ не дължи никакви други парични суми и обезщетения на ИЗПЪЛНИТЕЛЯ, освен уговорените в настоящия договор и в приложенията към него.

**V. ПРАВА И ЗАДЪЛЖЕНИЯ НА БАНКАТА**

**Чл. 10.** БАНКАТАсе задължава:

1. да изпълни задълженията си и да предостави средствата по Кредита в сроковете и условията, посочени в настоящия Договор.

2. Да пази тайната на ВЪЗЛОЖИТЕЛЯ относно:

- договорените условия за отпускане на Кредита;

- резултатите от проучванията за финансовото състояние на ВЪЗЛОЖИТЕЛЯ;

- всякаква информация, станала й известно във връзка или по повод сключването и изпълнението на настоящия договор.

3. Да предостави на ВЪЗЛОЖИТЕЛЯ договорената документация относно изпълнението на настоящия договор, която да има необходимото съдържание за използването й по предназначение.

4. Да предоставя по искане на ВЪЗЛОЖИТЕЛЯ в срок до 1 работен ден на всякава информация във връзка с изпълнението на настоящия договор, включително за движението по Кредита, включително издължените и неиздължени части по него.

**Чл.11.** БАНКАТА има право:

1. да иска от ВЪЗЛОЖИТЕЛЯ необходимото съдействие за изпълнение на услугата;

2. да иска от ВЪЗЛОЖИТЕЛЯ приемане на изпълнената услуга;

**VI. ОБЕЗПЕЧЕНИЕ**

**Чл. 12.** Обезпечението на всички вземания на БАНКАТА (главница, лихва, наказателна лихва, разноски и др.) по настоящия Договор, ще бъде извършено по следните начини:

1. С подписване от ВЪЗЛОЖИТЕЛЯ на отделен договор за ипотека, с който се учредява в полза на БАНКАТА по реда на Закона за задълженията и договорите, ипотека върху сградата на „СБАЛХЗ“ ЕАД – собственост на ВЪЗЛОЖИТЕЛЯ.

и/или

2. С подписване от ВЪЗЛОЖИТЕЛЯ на отделен договор за залог, с който се учредява в полза на БАНКАТА по реда на Закона за особените залози, особен залог върху сметките на КРЕДИТОПОЛУЧАТЕЛЯ и особен залог върху настоящи и бъдещи вземания по реда на Закона за особените залози на СБАЛХЗ от длъжници.

и/или

3. С подписване от ВЪЗЛОЖИТЕЛЯ на отделен договор за залог, с който се учредява в полза на БАНКАТА по реда на Закона за особените залози, особен залог върху медицинската апаратура – собственост на „СБАЛХЗ“ ЕАД.

**VII. ГАРАНЦИЯ ЗА ИЗПЪЛНЕНИЕ НА ДОГОВОРА**

**Чл. 13**. БАНКАТА гарантира изпълнението на произтичащите от настоящия договор свои задължения с гаранция за добро изпълнение в размер на ……….. (с думи:…………..) лева, представляващи 5 % (пет процента) от прогнозната стойност на поръчката без ДДС.

**Чл. 14.** ВЪЗЛОЖИТЕЛЯТ задържа и се удовлетворява от гаранцията, когато БАНКАТА не изпълни или забави изпълнението на някое от задълженията си по договора.

**Чл. 15. (1).** ВЪЗЛОЖИТЕЛЯТ има право да усвои сумата от гаранцията, без това да го лишава от правото да търси обезщетение за претърпени вреди и пропуснати ползи.

**(2).** При липса на възражения по изпълнението на договора ВЪЗЛОЖИТЕЛЯТ освобождава гаранцията по чл. 13 в срок до 30 календарни дни след прекратяване действието на договора, без да дължи лихви за периода, през който средствата законно са престояли при него.

**(3).** Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на БАНКАТА и въпросът е отнесен за решаване пред съд. При решаване на спора в полза на ВЪЗЛОЖИТЕЛЯТ той може да пристъпи към усвояване на гаранцията за изпълнение.

**VIII. ПРЕДСРОЧНА ИЗИСКУЕМОСТ**

**Чл. 14.** БАНКАТА, по своя преценка може да направи Кредита предсрочно изискуем само и единствено в случай че:

 1. ВЪЗЛОЖИТЕЛЯТ е дал на БАНКАТА невярна информация или декларация преди или при пускане на Кредита, която е мотивирала последната да го предостави;

2. При неизпълнение или неспазване от страна на ВЪЗЛОЖИТЕЛЯ на задълженията си по Договора;

**IX. ПРЕКРАТЯВАНЕ НА ДОГОВОРА**

**Чл. 15.** Договорът се прекратява:

1. По взаимно съгласие на страните;

2. С връщането от страна на ВЪЗЛОЖИТЕЛЯ на предоставената от БАНКАТА сума (главница) и изплащането на дължимите лихви, такси, евентуални наказателни лихви на БАНКАТА на падеж или предсрочно на друга дата с придружително писмено уведомление, че погасяването е окончателно;

3. Едностранно от изправната страна след изтичане на 30–дневно предизвестие – при неизпълнение на договорни задължения от другата страна.

4. В хипотезите на т. 1 и 3 договорът се прекратява само след погасяване на всички задължения на КРЕДИТОПОЛУЧАТЕЛЯ по Кредита – главница, лихви и разноски.

5. При отнемане на лиценза на ИЗПЪЛНИТЕЛЯ за извършване на финансовите услуги – предмет на договора.

**Х. ОТГОВОРНОСТ И САНКЦИИ**

**Чл. 16.** ВЪЗЛОЖИТЕЛЯТ носи отговорност за истинността и верността на предоставените на БАНКАТА данни и документи. ВЪЗЛОЖИТЕЛЯТ декларира, че му е известна отговорността пред БАНКАТА за щетите и предсрочната изискуемост на Кредита, при предоставяне на неверни данни.

**Чл. 17.** При неизпълнение на задълженията си по настоящия Договор, Банката носи отговорност за причинените вреди на ВЪЗЛОЖИТЕЛЯ съобразно действащото гражданско законодателство.

**XI. НЕПРЕОДОЛИМА СИЛА**

**Чл.18. (1)** Страните не носят отговорност за пълно или частично неизпълнение на своите задължения по настоящия договор, ако неизпълнението е породено от непреодолима сила по смисъла на чл. 306, ал. 2 ТЗ. Настъпването на такива обстоятелства се доказва с надлежно оформен документ от компетентен държавен орган и се съставя протокол, подписан по упълномощени представители на страните по договора. Отговорността на страните по договора се изключва и при изменение в нормативната уредба, касаещо дейността на която и да е от тях, непозволяващо изпълнение на поетите с договора задължения.

**(2)** Страната, която се позовава на непреодолима сила трябва в тридневен срок от настъпването на форсмажорното обстоятелство да уведоми насрещната страна. При неизпълнение на това задължение страната не може да се позовава на непреодолима сила.

**(3)** Страната, която е в забава не може да се позовава на непреодолима сила.

**ХII. ДРУГИ РАЗПОРЕДБИ**

**Чл.19. (1)** Всички съобщения между страните, свързани с изпълнението на този договор са валидни, ако са направени в писмена форма и са подписани от упълномощените представители на ВЪЗЛОЖИТЕЛЯ или ИЗПЪЛНИТЕЛЯ.

**(2)** За валидни адреси за приемане на съобщения, свързани с настоящия договор се смятат:

ЗА ВЪЗЛОЖИТЕЛ:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ЗА ИЗПЪЛНИТЕЛ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**(3)** При промяна на данните по ал. 2 съответната страна е длъжна да уведоми другата в тридневен срок от промяната. Ако някоя от Страните промени посочените в ал. 2 данни, без да уведоми другата Страна, изпратените съобщения на посочения адрес се смятат за редовно получени.

**Чл.20.** Настоящият договор може да бъде допълван и/или изменян само с допълнителни споразумения, изготвени в писмена форма и подписани от двете страни или техни упълномощени представители при спазване на изискванията на Закона за обществените поръчки.

**Чл.21.** **(1)** При необходимост, поради вътрешни изисквания на ИЗПЪЛНИТЕЛЯ или нормативно установени изисквания, страните могат да сключват отделни споразумения или договори за различните услуги и операции, предмет на настоящия договор при условие, че тези споразумения и/или договори не противоречат на клаузите на настоящия договор.

**(2)** При противоречие или несъответствие на клаузите на настоящия договор, включително приложенията към него, с общите условия на ИЗПЪЛНИТЕЛЯ или допълнително сключени договори и/или споразумения по смисъла на ал.1, ще се прилагат клаузите на настоящия договор.

**ХIII. ОБЩИ УСЛОВИЯ**

**Чл. 22.** Всички спорове, възникнали при или по повод изпълнението на настоящия Договор ще бъдат уреждани чрез преговори и постигане на съгласие на страните по него, а когато това е невъзможно се отнасят за решаване пред компетентния български съд. Настоящия договор не може да бъде изменян от страните, освен в случаите на чл. 116 от Закона за обществените поръчки.

**Чл. 23.** За неуредените с настоящия Договор отношения и спорове се прилагат разпоредбите на действащото българско законодателство.

**Чл. 24.** Наименованието на разделите не е от значение за съдържанието на Договора и служи за неговата прегледност.

**Чл. 25. (1).** Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора.

**(2).** Правилото по предходната алинея не се прилага по отношение на задължителната информация, която ВЪЗЛОЖИЕЛЯТ, в качеството му по ЗОП, следва да представи на Агенцията по обществени поръчки съобразно реда, предвиден в ЗОП, на административни органи и др. органи.

**Чл. 26.** Нищожността на някоя клауза от настоящия договор не води до нищожност на друга клауза или на договора като цяло.

Неразделна част от настоящия договор са:

1. Приложение № 1 – Технически спецификации;

2. Приложение № 2 – Ценово предложение;

3. Приложение № 3 – Техническо предложение.

При подписване на настоящия договор ИЗПЪЛНИТЕЛЯТ представи следните документи:

..................................................................................................................................................................................................................................................................................................................................................................................................................................................................................................................................................................................................................................................

Настоящият договор се състави и подписа в два еднообразни екземпляра по един за всяка от страните.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

/проф. д-р Георги Михайлов, дм/ /\_\_\_\_\_\_\_\_\_\_\_\_\_\_\_\_\_\_\_\_/